Viborger Samler, 1848-07-07
Udenlandske Efterretninger. Frankerig. Efter Hamb. Corresp. meddeles fra Paris (den 28de Juni) Nedenstaaende: "Den største Rolighed hersker i Paris; men paa Børsen foretages ingen Omsætninger. Ogsaa flere Deputerede, der vilde formane Jnsurgenterne til at nedlægge deres Vaaben, ere faldne som Offre for deres ædle Bestræbelser, saaledes til ExCharbonnel. Af de Deputerede besvore Flocon og Pascal Dupont Nationalforsamlingen om ei at overile sig med Hensyn til Decretets Affattelse om den Straf, der skulde dicteres de fangne Jnsurgenter. Sarrans erindrede omProscriptionerne efter den 18de Fructidor, hvorledes man dengang havde forfulgt og deporteret Republicanere masse viis, da det dog var Royalisterne, som havde organiseret Sammensværgelsen. Pierre Leroux klagede over, at ingen af de Geistlige, der havde Sæde i Forsamlingen, havde reist sig for at tale de Vildlededes Sag; han vilde hellere nedlægge sin Function end tage Deel i Uretfærdigheden. Man havde nedsat en Commission for at undersøge Aarsagerne til Jnsurrectionen; man burde oppebie dens Beretning, og først da dømme. - Forsamlingens Utaalmodighed tvinger ham til at forlade Tribunen. Man skrider til Discussionen om den første Artikel de omBarricadekæmpernes og Jnsurgenternes Deportation. Caussidiere taler med Heftighed imod Decretet; han besværge Forsamlingen om ei at lade sig henrive af den Svimmel, der efter Seieren havde bemægtiget sig Gemytterne. Men Forsamlingen bliver mere og meere utaalmodig; Discussionen bliver umulig. Jnterpellationer og Bebreidelser krydse hverandre i alle Retninger. Præsidentens Klokke og Stemme overdøves. Den ene Artikel antages efter den anden; kun tillades det, at enhver Deporteret kan tage sin Familie med sig. Hele Lovudkastet antoges henved Midnat med uhyre Majoritet. Cavaignac træder frem og erklærer, at han næste Dag vil nedlægge i Nationalforsamlingens Hænder den ham overdragne Magt. "Nei! Nei!" raabes fra alle Sider. – Dette foregik i Forsamlingen den 27de Junii. Den for Hotellet opstillede Nationalgarde ledsager de Deputerede til deres Bopæle. Mødet den 28de Kl. 12 1/2 om Middagen. Biskoppen, af Chalcedon tilbyder sig skriftlig at ledsage som geistlig Hyrde de til Deportation dømte Jndivider og saavel paa Overfarten som i Exilet trøste dem med Religionens Velgierninger. Præsidenten oplæste Udkastet til en Proclamation, der begynder med de Ord: "Anarchiet er beseiret, Retfærdigheden vil have sit Løb," – Levende Tak ydes Hæren, Nationalgarden (hvoraf dog 2 Legioner ere opløste), den mobile og republicanske Garde, fordi de ved deres glimrende Tapperhed og Udholdenhed havde reddet Samfundet. Proclamationen, riig paa Formanninger og Advarsler, antages uden Discussion eenstemmig. Cavaignac bestiger Tribunen (dyb Taushed); han nedlægger i Forsamlingens Hænder den ham overdragne Magt; men han opfordrer indstændig Forsamlingen om ei at ophæve Beleiringstilstanden, at nedlægge Magten i Hænderne paa den Comitte, til hvilken Forsamlingen efter modent Overlæg maatte overdrage Executivmyndigheden. Han nedlagde tillige sit Embede som Krigsminister. Flocon afløser ham med den Erklæring at ogsaa Ministeriet nedlagde sine Functioner. Præsidenten udtaler til Cavaignae, at han (Cavaignac) har gjort sig fortjent af Frankerig. Forsamlingen forlanger, at Præsidentens varme Tak til Cavaignac skal udtales i et Decret fra Nationalforsamlingen. Cavaignac yttrer, at et saadant Decret maatte da udstrækkes til alle hans Vaabenbrødre (Almindeligt Bifald). - General Lebreton foreslaaer ei at antage Cavaignacs Demission (Stille, Stille! Lader os ei forhaste os! Vi ville vide at handle!"). - Præsidenten foreslaaer et Decret til Ære for, og Anerkjendelse af den faldne Erkebiskop af Paris. (Det antoges). - Martin (af Strassburg) foreslaaer, Nationalforsamlingen overdrager Gen. Cavaignac Executivmagten som Præsident for Ministerconseilet, og overlader til ham at vælge sit Ministerium. Porta lis, Dufaure og Cavaignac fordre, at Decretets to Paragrapher skulle deles (Afstemming). - Eenstemmig antoges den første Paragraph om Executivmagtens Overdragelse til Cavaignac som Præsident. Med uhyre Majoritet antoges den anden Paragraph; eenstemmig antoges hele Lovforslaget. Af den forrige Regjering bivaanede kun Lamartine Mødet. Fangerne føres colonneviis, under stærk Bevogtning, til Forterne omkring Paris. – General Damesme, Commandant for den mobile Garde, er amputeret. Hvilket Lem, siger, Corresp. ikke). Hans Tilstand er tilfredsstillende; det Samme gjælder om Generalerne Bedeau og Duviviers Befindende. – Man har i en Barricade forefundet en Sprøite, fyldt med Vitriol, der udsprøitedes imod Tropperne. J samme Barricade fandtes 15 store Blikflasker med Terpentinolie. Paa flere Barricader vare opplantede Faner med Jndskrift: Vainqueurs, le pil lage, Vaincus, Pincendie, (Seierherrer – Plyndring, Overvundne – Brand!). Havde Jnsurgenterne seiret, var Paris udplyndret.